***Stanovisko***

***hlavného kontrolóra k návrhu Záverečného účtu obce Čerín za rok 2015***

*V zmysle § 18f, ods. 1, písm. c) zákona č. 369/1990 Zb. O obecnom zriadení v platnom znení predkladám odborné stanovisko k návrhu záverečného účtu obce Čerín za rok 2015.*

*Pri vypracovaní tohto materiálu som vychádzal z nasledujúcich podkladov:*

* *z rozpočtu obce Čerín na rok 2015 ako aj zo zmien rozpočtu vykonaných rozpočtovými opatreniami*
* *zo súvahy ku dňu 31.12.2015*
* *z výkazu ziskov a strát ku dňu 31.12.2015*
* *z návrhu Záverečného účtu za rok 2015*
* *z Poznámok k účtovnej závierke ku dňu 31.12.2015*

1. ***Súlad so všeobecne záväznými predpismi***

*Návrh záverečného účtu obce Čerín za rok 2015 bol spracovaný v súlade so zákonom č. 583/2004 Z.z. o rozpočtových pravidlách územnej samosprávy v platnom znení (ďalej len Zákon). V zmysle § 16, ods. 5 Zákona, povinnou súčasťou záverečného účtu sú najmä:*

* ***údaje o plnení rozpočtu*** *v členení podľa § 10 ods. 3 v súlade s rozp. klasifikáciou, tj. na*

*bežný rozpočet, kapitálový rozpočet a rozpočet finančných operácií – bod 2 predloženého materiálu*

* ***bilancia aktív a pasív*** *– bod 6 predloženého materiálu*
* ***prehľad o stave a vývoji dlhu*** *– bod 7 predloženého materiálu*

***- údaje o hospodárení príspevkových organizácií*** *v ich pôsobnosti – obec k 31.12.2015 nemá zriadené žiadne príspevkové organizácie*

***- prehľad o poskytnutých dotáciách PO a FO******podľa jednotlivých príjemcov*** *– bod 9 predloženého materiálu*

***- údaje o nákladoch a výnosoch podnikateľskej činnosti*** *– bod 10 predloženého materiálu*

* ***hodnotenie plnenia programov obce*** *– obec nezostavuje programový rozpočet*

*Záverečný účet obce Čerín obsahuje všetky zákonom predpísané náležitosti*

1. ***Dodržanie informačnej povinnosti zo strany obce***

*Návrh záverečného účtu obce bol verejne sprístupnený na úradnej tabuli obce v zákonom stanovenej lehote, t.j. najmenej 15 dní pred jeho schválením v súlade s § 9 ods. 2 zákona č. 369/1990 Zb. a § 16,odsek 9 zákona č. 583/2004 Z.z., konkrétne dňa 26.05.2016.*

1. ***Dodržanie povinnosti auditu zo strany obce***

*V zmysle § 16,ods. 3 Zákona je obec povinná si nechať overiť účtovnú závierku audítorom. V zmysle § 19, odst. 3 zákona 431/2002 Z.z. o účtovníctve musí byť závierka overená do 1 roka po ukončení účtovného obdobia. K dnešnému dňu audit účtovnej závierky za rok 2015 neprebehol.*

1. ***Výsledok hospodárenia***

*Obec Čerín v roku 2015 hospodárila nasledovne:*

*V priebehu rozpočtového roka obec sledovala vývoj príjmov a výdavkov rozpočtu, aby zabezpečila jeho vyrovnanosť ku koncu rozpočtového roka. Preto bolo potrebné v sledovanom období vykonať nevyhnutné zmeny rozpočtu, a to:*

*Uznesením č. 24/2015 zo dňa 12.06.2015 – rozpočtové opatrenie č. 1-7*

*Uznesením č. 37/2015 zo dňa 25.09.2015 – rozpočtové opatrenie č. 8*

*Uznesením č. 38/2015 zo dňa 25.09.2015 – rozpočtové opatrenie č. 9-12*

*Uznesením č. 39/2015 zo dňa 25.09.2015 – rozpočtové opatrenie č. 13*

*Uznesením č. 40/2015 zo dňa 25.09.2015 – rozpočtové opatrenie č. 14-15*

*Uznesením č. 56/2015 zo dňa 15.12.2015 – rozpočtové opatrenie č. 16*

*Uznesením č. 57/2015 zo dňa 15.12.2015 – rozpočtové opatrenie č. 17*

*Na základe uvedených Uznesení bol vykonaný presun rozpočtových prostriedkov v rámci schváleného rozpočtu, pričom sa nemenili celkové príjmy ani celkové výdavky v zmysle § 14 ods. 2 písmena b) zákona č. 583/2004 Z. z. o rozpočtových pravidlách územnej samosprávy*

***Záverečný účet obce Čerín za rok 2015***

***(v €)***

***Bežný rozpočet***

|  |  |
| --- | --- |
| *Celkové bežné príjmy* | *181 506,63* |
| *Celkové bežné výdavky* | *181 578,81* |

|  |  |
| --- | --- |
| ***Schodok bežného rozpočtu*** | ***- 72,18*** |

*Najvýznamnejšiu časť príjmov bežného rozpočtu, a to až 128 826 €, tvorili podielové dane, ďalej miestne dane, predovšetkým daň z nehnuteľností vo výške 21 141 € a poplatok za komunálny odpad, vo výške 8 432 €. Ďalšou položkou boli príjmy z prenájmu majetku, správne poplatky, poplatky za materskú škôlku. Z cudzích prostriedkov obec prijala finančné plnenie, určené na financovanie preneseného výkonu štátnej správy v celkovej výške 5 738 €.*

*Vo výdavkovej časti rozpočtu boli finančné prostriedky použité predovšetkým na zabezpečenie chodu obce, výdavky v oblasti kultúry a športu, cestnej infraštruktúry, odpadového hospodárstva, verejného osvetlenia a materskej škôlky. Súčasťou bežných výdavkov boli aj výdavky na financovanie prenesených kompetencií.*

***Kapitálový rozpočet***

|  |  |
| --- | --- |
| *Celkové kapitálové príjmy* | *9 205,00* |
| *Celkové kapitálové výdavky* | *101 137,08* |

|  |  |
| --- | --- |
| ***Schodok kapitálového rozpočtu*** | ***-91 932,08*** |

*Príjmy kapitálového rozpočtu tvorili finančné prostriedky z MF SR na rekonštrukciu miestnych komunikácií*

*Výdavky kapitálového rozpočtu zahrňovali predovšetkým výdavky na modernizáciu verejného osvetlenia, a to v objeme 86 936 €. Ďalej bola realizovaná rekonštrukcia miestne komunikácie vo výške 10 305 € a kanalizácia IBV vo výške 2 000 €.*

|  |  |
| --- | --- |
| *Výsledok rozpočtového hospodárenia za rok 2015 je* ***schodok***  *z toho: schodok bežného rozpočtu*  *schodok kapitálového rozpočtu* | ***- 92 004,26***  *-72,18*  *-91 932,08* |

*V súlade s platnou legislatívou je schodok bežného rozpočtuje povolený iba v prípade použitia nevyčerpaných štátnych prostriedkov z minulých rokov, alebo v tomto prípade havarijného stavu majetku obce, pri čom musí by čerpanie rezervného fondu na uvedené prípady schválené obecným zastupiteľstvom a konkrétnym Uznesením, v tomto prípade č. 39/2015.*

***Príjmy finančných operácií***

|  |  |
| --- | --- |
| *Príjmy finančných operácií* | *97 023,32* |
| *Výdavky finančných operácií* | *0,00* |

|  |  |
| --- | --- |
| ***Hospodárenie z finančných operácií*** | ***97 023,32*** |

***V zmysle platnej právnej legislatívy do výsledku rozpočtového hospodárenia obce výsledok z finančných operácií nevstupuje.***

*V príjmoch rozpočtu finančných operácií sa prejavilo zapojenie zostatku finančných prostriedkov z predchádzajúcich rokov, konkrétne z RF na odstránenie havarijného stavu majetku obce vo výške 6 472,78 €, z ostatných fondov obce určených na rekonštrukciu majetku vo výške 7 550,54 € a získaním preklenovacieho dodávateľského úveru na modernizáciu VO v celkovej výške 83 000 €.*

***Finančné usporiadanie rozpočtového hospodárenia***

***(v €)***

|  |  |
| --- | --- |
| *Schodok bežného rozpočtu* | *-72,18* |
| *Schodok kapitálového rozpočtu* | *-91 932,08* |
| *Hospodárenie finančných operácií*  *z toho: preklenovací úver*  *zostatok finančných prostriedkov*  *z minulých rokov a fondov obce* | *97 023,32*    *83 000,00*  *14 023,32* |

***Z uvedeného vyplýva, že schodok rozpočtu vo výške -92 004,26 € bol v súlade so Zákonom o rozpočtových******pravidlách územnej samosprávy vysporiadaný zapojením príjmových finančných operácií***

***5. Záver***

*V súlade s § 16, odsek 10 Zákona odporúčam obecnému zastupiteľstvu schváliť Návrh záverečného účtu obce Čerín za rok 2015 s nasledovným výrokom:*

***Obecné zastupiteľstvo schvaľuje celoročné hospodárenie bez výhrad***

*Dňa 26.05.2016 Ing Miroslav Hýbl*

*Hlavný kontrolór*